nei e o ME 
LASIANDRA LHOTSKYANA. rar. ru. 
L. caule tetragono, hirsutissimo, nodis setosis, foliis petiolatis, ovatis, acutis, quinque- 
nervis, basi cordatis, utrinque adpresse villosis subsericeis, panicula ramosissima, 
pedicellis petiolisque hirsutissimis, calycis patentissime setosi tubo oblongo, lobis 
subulatis, filamentis glanduloso - pilosis. 
Habitat in Brasilia ad Bahiam de todos los Santos, Lhotsky. 
DESCRIPTIO. 
Frutex elegans, ramosissimus. Rami ramulique oppositi, tetragoni, pilis horizonta- 
liter patentibus reflexisve pallide ferrugineis rigidulis flavidis linea longioribus densissi- 
mis hirsuti, ad articulationes pilis setiformibus fere duplo longioribus instructi. Folia 
tripollicaria et longiora, opposita, petiolata, ovata, acuta, basi cordata, integerrima, quin- 
quenervia, nervo extimo ante apicem evanescente, utrinque pilis densissimis adpressis 
villosa, supra intense viridia, subtus canescentia, margine praesertim juniora purpurea, 
pilis nervorum flavis. —Venae transversales parallelae, Petiolus quatuor lineas longus, 
teres, pilis flavis patentissimis densissimis hirsutus. Panicula terminalis, multiflora, ramis 
inferioribus foliis suffultis. — Rachis tetragona, pilis in caule descriptis hirsutissima. 
Pedunculi oppositi, tri - quadriflori, inarticulati, pilis in caule descriptis, brevioribus tamen, 
hirsutissimi, Pedicelli unam - duas lineas longi, teretes, hirsutissimi, pilisillis in caule confor- 
mibus, duplo tamen brevioribus. Bracteae ad basim pedunculorum et pedicellorum mi- 
nutissimae, vix distinguendae, dilatationem articulationis praeseferentes. —Bracteae calycem 
involucrantes duas lineas longae, oppositae, sessiles, ovatae, acutae, alabastro appressae, 
purpureae, extus pubescentes, intus glabrae, fugaces. Calyx quinque lineas longus, tubo 
ovato - oblongo basi attenuato undique pilis setulaeformibus rigidulis horizontaliter 
reflexis viridulis in juventute violascentibus vestito, limbo quinquepartito, laciniis subu- 
latis planis purpureis, extus pubescentibus, intus glabris, tubo brevioribus, post anthesim 
reflexis. Corolla calycis limbo triplo longior, pentapetala, petalis calycis laciniis alternis 
obovatis ciliatis violaceis. Stamina decem, aequalia, quinque calycis laciniis, quinque 
petalis opposita. Filamenta pilis apice glanduliferis conspersa. Antherae aequales, elon- 
gatae, breviter rostratae, uniporosae, basi arcuatae, connectivo ad basim tumido biauricu- 
lato. Ovarium calycis tubo conforme, usque ad medium calycis tubo adnatum, apice 
setosum, quinqueloculare, Stylus filiformis, staminibus longior, glaber. Stigma obtu- 
sum. Capsula libera, longitudine calycis tubi, elliptico -lanceolata, hinc inde pilis 
aspera, basi attenuata, apice setosa, quinquelocularis, polysperma, immatura visa, 
EXPLICATIO ICONIS IN TABULA LII. 
1. Ramns, naturali magnitudine, 2. Alabastrum. cum bracteis, 3. Alabastrum adultius, 4. Calyx 
cum dimidio tubo transverse scisso et expanso, $5. Calyx defloratus, 6. Capsula e calyce evulsa, 
7. Capsula transversim secta; 2 — 7 aucta, 8. Pars paginae folii superioris, 9, Pars paginae folii infe- 
rioris, utraque magis aucta. 
